[{"text_idx": "#000005", "text": "Fel sefydliad craidd, mae\u2019r Brifysgol yn cydnabod bod ganddi ro\u0302l ganolog i\u2019w chwarae yn y broses o adfywio tref Llambed yn y cyfnod o\u0302l-Covid. Gwe\u0302l y Brifysgol ei hun yn gatalydd ar gyfer newid."}, {"text_idx": "#000006", "text": "Drwy gydweithio a\u0302 Chyngor y Dref, Cynor Sir Ceredigion, y gymuned fusnes leol a phartneriaid allweddol eraill, mae\u2019r Brifysgol yn hyderus y gellir creu a gweithredu gweledigaeth integredig ar gyfer y dref yn ystod y blynyddoedd nesaf."}, {"text_idx": "#000007", "text": "Rhaid i ni ail feddwl am ddyfodol ein hamgylchedd a mynd i\u2019r afael a\u0302 newid hinsawdd a dirwyio amgylcheddol gydag uchelgais ac ar frys."}, {"text_idx": "#000009", "text": "Mae cynnig y Brifysgol yn seiliedig ar hwyluso a chyflymu twf economaidd yn Llambed a\u2019r cyffiniau. Mae cryfhau dycnwch economaidd yn ganolog i\u2019r weledigaeth a hynny, yn fwy na heb, trwy fanteisio ar yr ystod o asedau naturiol sy\u2019n bodoli\u2019n lleol."}, {"text_idx": "#000011", "text": "Mae am weld y gymuned leol yn cael ei bywiogi a\u2019i grymuso i ddatblygu dyfodol cynaliadwy. Mae am weld y dref yn manteisio ar asedau naturiol ei hamgylchedd, ei threftadaeth ddiwylliannol a\u2019i gwytnwch fel cymuned fel y gall ddablygu ei hunanhyder gyda chyfeiriad clir ar gyfer y dyfodol. Mewn cyfnod o heriau di-ri, mae angen bod yn fentrus ac yn feiddgar. Mae angen bod yn arloesol ac yn greadigol. Mae angen codi dyheadau\u2019r rhai sy\u2019n byw yn yr ardal; mae angen bodloni chwilfrydedd y rhai sy\u2019n ymweld a\u0302\u2019r dref."}, {"text_idx": "#000012", "text": "Mae\u2019r Brifysgol yn dymuno gweithio gyda\u2019r gymuned er lles y gymuned. Mae cyfle i ni gydweithio\u2019n agos \u2013 drwy ddefnyddio adnoddau lleol ac adeiladu ar gryfderau sy\u2019n bodoli\u2019n barod \u2013 er mwyn gwneud gwahaniaeth i Lambed a\u2019r cyffiniau ac er mwyn sicrhau dyfodol cynaliadwy hirdymor i\u2019r dref."}]